Maria Aslamas

Maria Vasilievna Aslamas (ezkondu aurreko abizenez Vasilieva; txuvaxeraz eta ) sobietar-errusiar abeslari eta soinu-teknikari txuvaxa izan zen.

 Bizitza 
1926ko abuztuaren 5ean jaio zen Salagaievo herrian, orduko Txuvaxiar Sobietar Errepublika Sozialista Autonomoko Kanaxski barrutian, Pelageia Semionova eta Vasili Semionoven alaba; bere aitak Errusiako Gerra Zibilean parte hartu zuen Mikhail Frunzeren agindupean.

1940an Kanaxeko Medikuntza Eskolan matrikulatu eta 1943an bertan graduatu zen. Bigarren Mundu Gerraren amaierara arte, erizain gisa lan egin zuen Turmyxi herriko ospitalean.

1946tik 1952ra, Saratoveko Estatu Kontserbatorioko txuvaxiar estudioan ikasi zuen. Amaitutakoan, Txuvaxiar Sobietar Errepublika Sozialista Autonomoko Abesti eta Dantza Taldean sartu zen.

1951tik aurrera, Emakume Txuvaxen Ahots Laukoteko kidea izan zen, Tamara Txumakova, Vera Kornixina eta Zoia Denisovarekin batera, eta 1957an, laukotearen baitan, Moskuko Gazte eta Ikasleen Munduko Jaialdian abestu zuen. Errusiar eta txuvaxiar abesti ugari interpretatu zituen, Anisim Aslamasek eta beste musikagileek haientzat idatziak. Ia bi hamarkadaz, musika talde hori oso arratastatsua zen bai Txuvaxian bai kanpoan. Melodia diskoetkeak laukotearen hainbat disko kaleratu zituen. 

1962an, soinu-teknikari gisa hasi zen lanean Txivaxiako Telebista Estudio sortu berrian. Telebistako soinu-teknikari nagusi gisa 22 urte eman ondoren, erretiroa hartu zuen.

1953an, Anisim Aslamas musikariarekin ezkondu zen; 1954an Tatiana alaba izan zuten eta 1959an Aleksei semea, piano-jotzaile eta orkestra-zuzendari bihurtu zena.

Maria Aslamas Txeboksaryn hil zen 2016ko otsailaren 3an, 89 urte zituela. Bere seme Aleksei bost egun geroago hil zen hiri berean, amaren hiletara hara joan zenean.

2017an, Txuvaxiar Errepublikako Liburutegi Nazionalak Maria eta Aleksei Aslamasen omenezko ekitaldi bat antolatu zuen.

 Erreferentziak 

 Kanpo estekak 

Kategoria:Txuvaxiarrak
Kategoria:Sobietar Batasuneko abeslariak
Kategoria:Errusiako abeslariak
Kategoria:Emakume abeslariak
Kategoria:XX. mendeko abeslariak